กระเป๋าฉีก
อุ๊ยตาย ว้ายกรี๊ด คะท่านเจ้าคุณประสารขา อิฉันเพิ่งรับแซ่บว่าวังบางขุนพรหมเราทำมาค้าขายขาดทุนย่อยยับป่นปี้
26 เม.ย. 2556

อุ๊ยตาย ว้ายกรี๊ด คะท่านเจ้าคุณประสารขา อิฉันเพิ่งรับแซ่บว่าวังบางขุนพรหมเราทำมาค้าขายขาดทุนย่อยยับป่นปี้
เมื่อธนาคารแห่งประเทศไทย (ธปท.) เปิดเผยงบการเงินของฝ่ายกิจการธนาคาร ล่าสุด ณ วันที่ 4 เม.ย. ซึ่งได้รวมผลขาดทุนของปี 2555 เข้าไปแล้ว พบว่า มีผลขาดทุนสุทธิถึง 1.09 แสนล้านบาท 
เอ่อ เครือว่า ขาดทุนจากการดำเนินการที่อัตราผลตอบแทนของดอกเบี้ยจ่ายมากกว่าดอกเบี้ยรับ เฉลี่ยเดือนละ 8,000 ล้านบาท 
ขาดทุนจากการเข้าแทรกแซงค่าเงินบาทด้วยการเข้าซื้อเงินเหรียญสหรัฐด้วย อีกส่วนหนึ่งเป็นผลจากเงินบาทแข็งค่าขึ้น 3.1% ในปีที่ผ่านมา ทำให้งบดุลขาดทุนสะสมเพิ่มขึ้นเป็น 4.42 แสนล้านบาท 
ด้านงบดุลของฝ่ายกิจการธนาคารมีสินทรัพย์ 3.952 ล้านล้านบาท ลดลง 1.12 แสนล้านบาท จากการตีราคาสินทรัพย์ที่ลดลง 
ขณะที่บัญชีทุนสำรองพิเศษ ที่เก็บกำไรสะสมของทุนสำรองฯ มีสินทรัพย์ทั้งสิ้น 8.29 แสนล้านบาท เพิ่มขึ้น 262 ล้านบาท
นี่ดีนะเนี่ยที่เงินบาทตอนนี้แข็งค่าไป 6.28% ทำให้การตีค่าราคาทุนสำรองซึ่งจะทำให้การขาดทุนทางบัญชีดีขึ้น
มิน่าล่ะ เจ้าคุณประสาร ไตรรัตน์วรกุล และคนในวังบางขุนพรหมจึงขยับตัวในเรื่องเงินบาทน้อย เพราะกลัวขาดทุนรึเปล่าค่ะ เจ้าคุณขา